CELEX: 62010FN0096
Language: el
Date: 2010-10-05 00:00:00
Title: Υπόθεση F-96/10: Προσφυγή της 5ης Οκτωβρίου 2010 — Andrecs κ.λπ. κατά Επιτροπής

29.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 30/63
            
         Προσφυγή της 5ης Οκτωβρίου 2010 — Andrecs κ.λπ. κατά Επιτροπής
   (Υπόθεση F-96/10)
   ()
   2011/C 30/123
   Γλώσσα διαδικασίας: η γαλλική
   
      Διάδικοι
   
   
      Προσφεύγοντες: Stefan Robert Andrecs (Βρυξέλλες, Βέλγιο) και λοιποί (εκπρόσωπος: L. Vogel, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της περιεχομένης στο εκκαθαριστικό σημείωμα των αποδοχών τους αποφάσεως της καθής, που αναπροσαρμόζει, με ισχύ από 1ης Ιουλίου 2009, τις αποδοχές, τις συντάξεις και τα λοιπά επιδόματα των προσφευγόντων, στο πλαίσιο της ετήσιας αναπροσαρμογής των αποδοχών και των συντάξεων των υπαλλήλων και του λοιπού προσωπικού βάσει του κανονισμού (ΕΕ, Ευρατόμ) 1296/2009 του Συμβουλίου, της 23ης Δεκεμβρίου 2009.
   
      Αιτήματα των προσφευγόντων
   
   Οι προσφεύγοντες ζητούν από το Δικαστήριο Δημόσιας Διοίκησης:
   
               —
            
            
               Να ακυρώσει την απόφαση με την οποία η αρμόδια για τους διορισμούς αρχή (στο εξής: ΑΔΑ) καθόρισε το νέο ύψος των αποδοχών, συντάξεων και λοιπών προβλεπομένων από τον ΚΥΚ επιδομάτων των προσφευγόντων, όπως αυτή αντικατοπτρίζεται ιδίως στα εκκαθαριστικά σημειώματα αποδοχών R 6/2009 και 01/2010 των ενδιαφερομένων, και να ακυρώσει την απόφαση με την οποία, στις 24 Ιουνίου 2010, η ΑΔΑ απέρριψε την από 29 Μαρτίου 2010 διοικητική ένσταση των προσφευγόντων, κατά το μέτρο που οι εν λόγω αποφάσεις δεν παρέχουν στους προσφεύγοντες αύξηση των αποδοχών, συντάξεων και λοιπών προβλεπομένων από τον ΚΥΚ επιδομάτων κατά 3,70 % επί του προηγουμένου ποσού τους, και απορρίπτουν το αίτημά τους περί καταβολής τόκων επί των οφειλομένων σ’ αυτούς ποσών, προς το καθοριζόμενο από την Ευρωπαϊκή Κεντρική Τράπεζα επιτόκιο για τις κυριότερες πράξεις αναχρηματοδότησης, προσαυξημένο κατά δύο ποσοστιαίες μονάδες, αφ’ ής τα επίδικα ποσά κατέστησαν απαιτητά και μέχρι πλήρους αποπληρωμής τους.
            
         
               —
            
            
               Να καταδικάσει την Επιτροπή στα δικαστικά έξοδα.